29 | November | 2009 | Herriemerrie
Daar is baie middelklas blankes wat nog dink dat Vigs 'n swart / gay sieke is. As jy een van hulle is, gaan die nuwe Markinor studie vir jou 'n groot skok wees.
Die hoofrede wat daarvoor aangevoer word is dat studente en mense in die hoër inkomste groepe hulle net bloot nie aan die gevare steur nie. Hulle is so seker dat hulle veilig sal wees, dat hulle bloot net nie verantwoordelik seksueel optree nie. Hulle glo hulle is verhewe bo Vigs en nou word hulle gewys dat hulle is ook maar van vlees en bloed.
Ironies! Mens sal verwag dat juis hoë inkomste mense en studente meer kennis sal dra. Hulle het toegang tot al die inligting op die punte van hulle vingers. Nie juis dat inligting help as jy dit nie toepas nie. En dit word nie. In 2002 het 6.1% MIV gevalle gekom uit die groep, in 2005 was dit 8.5% en nou is dit al 10%. 'n Privaat laboratorium in Pretoria het bevind dat 40% van nuwe vigs gevalle blankes is.
Nog 'n "probleem" is dat die mense in die groep gewoonlik mediese fondse het. Hulle kan dus hulle status privaat hou terwyl hulle die beste moontlike behandeling kry. Selfs hulle vriende en naaste familielede sal nie weet dat hulle MIV positief is nie.
Skokkend! Hoe voel julle oor hoe Suid-Afrika Vigs bestuur word? Is ons as 'n land pro-aktief genoeg? Is die boodskap van condomise genoeg?